วันพฤหัสบดีที่ 20 พฤษภาคม 2564
ดีอีเอส เตรียมออกร่างประกาศฯ แก้ปัญหาข้อมูลเท็จท่วมโซเชียล
ดีอีเอส เตรียมออกร่างประกาศฯ แก้ปัญหาข้อมูลเท็จท่วมโซเชียล
“ชัยวุฒิ”เรียกประชุมคกก.ป้องกันฯการเผยแพร่ข้อมูลเท็จทางโซเชียลนัดแรกไฟเขียวเตรียมออกร่างประกาศกระทรวงฯหลักเกณฑ์เก็บLog filesหนุนพรบ.คอมพ์ฯตามทันยุคโซเชียล
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(20พ.ค.64)ได้เป็นประธานการประชุมคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ครั้งที่1/2564โดยที่ประชุมได้รับทราบผลการดำเนินงานด้านการปรับปรุงกฎหมายลำดับรองตามพ.ร.บ.ว่าด้วยการกระทำความผิดเกี่ยวกับคอมพิวเตอร์เพื่อปรับปรุงประกาศกระทรวงฯตามพ.ร.บ.คอมพิวเตอร์ฯที่ใช้บังคับมานานเพื่อให้ทันสมัยสอดคล้องกับแนวปฏิบัติที่เป็นสากลและสามารถพิสูจน์และยืนยันตัวตนของผู้ใช้งานทั้งในโซเชียลมีเดียและดิจิทัลแพลตฟอร์มต่างๆโดยคณะทำงานอยู่ระหว่างการพิจารณา(ร่าง)ประกาศกระทรวงดิจิทัลเพื่อเศรษฐกิจและสังคมเรื่องหลักเกณฑ์การจัดเก็บข้อมูลจราจรทางคอมพิวเตอร์ของผู้ให้บริการพ.ศ. ....และแนวทางการกำกับดูแลและการลงทะเบียนผู้ใช้งานSocial Media โดยดูจากแนวทางของต่างประเทศเป็นต้นแบบคาดว่าจะแล้วเสร็จในเดือนมิถุนายนนี้และจะรับฟังความคิดเห็นจากผู้เกี่ยวข้องต่อไป
สำหรับสรุปผลการดำเนินงานด้านการป้องกันปราบปรามของศูนย์ต่อต้านข่าวปลอมโดยกระทรวงดิจิทัลฯกองบัญชาการตำรวจสืบสวนสอบสวนอาชญากรรมทางเทคโนโลยี(สอท.)ศปอส.ตร. (PCT)ในช่วง2เดือนนี้(เม.ย.-พ.ค. 64) ศูนย์ต่อต้านข่าวปลอมดำเนินการประสานหน่วยงานที่เกี่ยวข้องเพื่อตรวจสอบข้อเท็จจริง(Verify)ทั้งหมดจำนวน683เรื่องได้รับการตรวจสอบแล้ว348เรื่องประชาสัมพันธ์ให้ประชาชนรับทราบแล้ว160เรื่องแบ่งเป็นข่าวปลอม121เรื่องข่าวจริง15เรื่องบิดเบือน24เรื่อง
นอกจากนี้กระทรวงฯได้ดำเนินการปิดกั้นข้อมูลที่เข้าข่ายการกระทำความผิดเกี่ยวกับพ.ร.บ.คอมพิวเตอร์ฯโดยยื่นคำร้องต่อศาลเพื่อขอปิดกั้นจำนวน16คำร้อง349ยูอาร์แอลศาลมีคำสั่งให้ระงับแล้ว4คำร้องและเรื่องอยู่ระหว่างการพิจารณาของศาลจำนวน12เรื่อง256ยูอาร์แอลอีกทั้งได้ดำเนินการแจ้งเตือนแพลตฟอร์มให้ปิดกั้นข้อมูลตามคำสั่งศาล35คำสั่ง726ยูอาร์แอลและแจ้งความดำเนินคดีในกรณีที่ไม่ปฏิบัติตามคำสั่งศาลตามมาตรา27แบ่งเป็นเฟซบุ๊ก321ยูอาร์แอลทวิตเตอร์155ยูอาร์แอล
ขณะที่(ศปอส.ตร.)ได้ดำเนินคดีตามพ.ร.ก.ฉุกเฉินฯและพ.ร.บ.คอมพิวเตอร์ฯจำนวน4เรื่อง6รายและดำเนินการตักเตือนให้ลบโพสต์และแก้ไขข่าวโดยใช้อำนาจตามพ.ร.ก.ฉุกเฉินฯจำนวน4เรื่อง12รายกองบัญชาการตำรวจสืบสวนสอบสวนอาชญากรรมทางเทคโนโลยี(สอท.)ได้ดำเนินการสืบสวนพิสูจน์ตัวตนผู้ใช้บัญชีSocial Mediaที่ใช้กระทำความผิดเกี่ยวกับข่าวปลอมเรื่องโรงพยาบาลเมดพาร์คเปิดให้ลงทะเบียนจองวัคซีนโควิด-19ของModernaจำนวน11กรณีระบุตัวตนได้5รายอยู่ระหว่างสืบสวน(อวาตาร) 6รายและกรณีบิดเบือนวัคซีนไฟเซอร์จำนวน25กรณีระบุตัวตนได้19รายและอยู่ระหว่างสืบสวน6ราย
นางสาวอัจฉรินทร์พัฒนพันธ์ชัยปลัดกระทรวงดิจิทัลฯกล่าวว่าแนวทางการดำเนินงานของคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ในวันนี้มีความพร้อมและจะเพิ่มประสิทธิภาพการแก้ไขปัญหาข่าวปลอมโดยจะมีการแต่งตั้งโฆษกกระทรวง/ส่วนราชการร่วมเป็นกรรมการในคณะกรรมการประสานงานและแก้ไขปัญหาข่าวปลอมฯเพื่อประสานและดำเนินการตอบโต้ข่าวปลอมให้เป็นไปด้วยความรวดเร็ว
โดยมีแนวทางให้ทุกกระทรวงจัดตั้งศูนย์ต่อต้านข่าวปลอมของกระทรวงขึ้นโดยด่วนเพื่อติดตามตรวจสอบและชี้แจงข้อเท็จจริงให้ประชาชนทั่วไปได้รับทราบอย่างรวดเร็วและเพื่อประสานการปฏิบัติกับคณะกรรมการประสานงานและแก้ไขปัญหาข่าวปลอมฯกับกระทรวงดิจิทัลฯอย่างใกล้ชิดรวมถึงการเพิ่มประสิทธิภาพในการบังคับใช้กฎหมายเพื่อกำชับให้กระทรวง/ส่วนราชการที่ได้รับความเสียหายจากการให้ข้อมูล/ข่าวสารที่เป็นเท็จ/บิดเบือนรีบดำเนินการแจ้งความดำเนินคดีตามกฎหมายทั้งนี้ให้ตำรวจเร่งรัดดำเนินคดีกับผู้กระทำผิดโดยเร็วรวมทั้งรายงานผลการปฏิบัติเพื่อประกอบการประเมินผลการดำเนินงานตามวงรอบที่เหมาะสมต่อไป
**********